คู่สมรสผู้นำประเทศสมาชิกอาเซียน ร่วมชมนิทรรศการการจัดการขยะของไทย พร้อมแลกเปลี่ยนทางวิชาการ
คู่สมรสผู้นำประเทศสมาชิกอาเซียน ร่วมชมนิทรรศการการจัดการขยะของไทย พร้อมแลกเปลี่ยนทางวิชาการนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับคู่สมรสผู้นำประเทศสมาชิกอาเซียน นำเยี่ยมชมนิทรรศการเกี่ยวกับการจัดการขยะ ที่กระทรวงทรัพยากรธรรมชาติและสิ่งแวดล้อม ร่วมกับ บริษัท SCG จำกัด (มหาชน) และบริษัท PTT Global Chemical จำกัด (มหาชน) จัดขึ้น เพื่อแสดงการบริหารจัดการขยะของประเทศไทย ตั้งแต่อดีตถึงปัจจุบัน บอกเล่าความพยายามของไทยในการสร้างความตระหนักและปรับมุมมองในการแก้ปัญหาขยะ ควบคู่กับการลด ละ เลิก ใช้ถุงพลาสติกให้ได้ภายในปี 2564 โอกาสนี้คู่สมรสผู้นำประเทศสมาชิกอาเซียน ร่วมเสวนาเชิงวิชาการแลกเปลี่ยนแนวปฏิบัติการบริหารจัดการขยะเพื่อเดินสู่เป้าหมายที่ไทยมุ่งพัฒนาภูมิภาคอาเซียนไปสู่ภูมิภาคแห่งการผลิตและบริโภคผลิตอย่างยั่งยืน มีการบริหารจัดการของเสียอย่างยั่งยืนและสร้างสรรค์ ส่งเสริมเศรษฐกิจชีวภาพ เศรษฐกิจหมุนเวียนและเศรษฐกิจสีเขียว ถือเป็นหนึ่งในผลงานสำคัญของไทยในฐานะประธานอาเซียนปีนี้ จากนั้นคู่สมรสผู้นำประเทศสมาชิกอาเซียน เดินทางไปเยี่ยมชมพิพิธภัณฑ์สถานแห่งชาติ พระนคร แหล่งรวมประวัติศาสตร์ชาติไทย รวมถึงเข้าเยี่ยมชมวังบางขุนพรม วังเก่าอายุกว่า 100 ปี ริมแม่น้ำเจ้าพระยา ที่ได้รับการยกย่องให้เป็นหนึ่งพระราชวังที่สวยที่สุดในประเทศไทย